cyanic-selkie/wikianc huggingface dataset:
โค้ด กีอัส
ภาคการปฏิวัติของลูลูช
โลกถูกแบ่งออกเป็น 3 ขั้วอำนาจหลัก ได้แก่ จักรวรรดิบริแทนเนียอันศักดิ์สิทธิ์, สหพันธ์จีน (ภายหลังกลายเป็นสหรัฐจีน) และ สหภาพยุโรป (หรือสหพันธ์ยุโรป​) เรื่องราวเริ่มดำเนินขึ้นเมื่อบริแทนเนียใช้ "อัศวินหุ้มเกราะอันโนมัติ" หรือที่เรียกว่า ไนท์แมร์เฟรม เข้ายึดครองประเทศญี่ปุ่นในปี 2010 และตั้งญี่ปุ่นเป็น "แอเรีย 11" และพลเมืองญี่ปุ่นถูกเรียกว่า "อีเลฟเว่น"
ลูลูช แลมเพอรูจ เป็นเจ้าชายบริแทนเนียซึ่งถูกเนรเทศมายังญี่ปุ่นเพื่อเป็นเครื่องต่อรองทางการเมืองของจักรวรรดิ์ เขาถูกส่งไปพร้อมกับน้องสาว นานาลี วี บริแทนเนีย โดยพระบัญชาของพระบิดา จักรพรรดิชาลส์ ซี บริแทนเนีย โดยภายหลังจากที่แม่ของพวกเขา พระนางมารีแอน วี บริแทนเนีย ถูกลอบสังหารในวังหลวง ซึ่งนานาลีที่อยู่ในเหตุการณ์ครั้งนั้น ได้รับการกระทบกระเทือนทางจิตใจจนดวงตามิอาจมองเห็นได้และไม่สามารถเดินได้ ซึ่งกลายเป็นภาระของลูลูชที่จะต้องคอยดูแลน้องสาวสุดที่รักเพียงคนเดียวของเขาแม้แต่ในช่วงที่ญี่ปุ่นตกอยู่ในภาวะสงครามกับบริแทนเนีย ภายหลังสงครามสิ้นสุด ญี่ปุ่นเต็มไปด้วยซากปรักหักพัง เขาก็ได้สาบานกับเพื่อนชาวญี่ปุ่นของเขา คุรุรุกิ สุซาคุ ว่าซักวันหนึ่งจะล้มล้างบริแทนเนียให้ได้ ในขณะที่เชื้อพระวงศ์องค์อื่นๆคิดว่าลูลูชและน้องสาวได้ตายไปในสงครามครั้งนั้นแล้ว
7 ปีต่อมา ลูลูชที่เป็นนักเรียนอยู่ที่โรงเรียนมัธยมแอชฟอร์ดในแอเรีย 11 โดยใช้ชื่อปลอมว่า ลูลูช แลมเพอรูจ โดยอยู่ในอุปการะของตระกูลแอชฟอร์ด ตระกูลขุนนางของบริแทนเนีย จนในวันหนึ่ง ลูลูชเข้าไปติดพนันในที่เกิดเหตุ การก่อการร้าย และได้พบกับผู้หญิงปริศนาที่ชื่อว่า ซีทู (C.C.) ซึ่งเข้ามาช่วยชีวิตเขาไว้จากทหารบริแทนเนีย เธอทำสัญญากับลูลูชโดยจะมอบพลังที่มีชื่อว่ากีอัส หรือที่เรียกกันว่า "พลังแห่งราชันย์" เป็นพลังที่เขาสามารถสั่งการและบงการทุกคนที่โดนพลังนี้เข้าไปให้ทำตามคำสั่งของเขาได้ทุกอย่าง แม้กระทั่งสั่งให้ฆ่าตัวตาย โดยมีเงื่อนไขการใช้งานว่าฝ่ายตรงข้ามจะต้องสบตากับลูลูชเท่านั้นกีอัสถึงจะมีผลใช้งาน ลูลูชได้ตัดสินใจใช้พลังกีอัสนี้ในการทำลายจักรวรรดิบริทาเนีย และสร้างโลกที่อ่อนโยนอย่างที่นันนาลี่ต้องการจะให้เป็น โดยเขากลายเป็นบุรุษปริศนาสวมหน้ากากโดยใช้ชื่อว่า ซีโร่ และเป็นผู้นำขององค์กรติดอาวุธในชื่อว่า "ภาคีอัศวินดำ" ขึ้นมาต่อกรกับจักรวรรดิบริแทนเนีย และเนื่องจากเพื่อนรักของเขา ซูซาคุก็เข้าเป็นอัศวินของจักรวรรดิบริแทนเนีย และเป็นเหตุที่ให้ทั้งสองต้องกลายมาเป็นศัตรูกันในภายหลัง
อากิโตะผู้ถูกเนรเทศ
โค้ด กีอัส อากิโตะผู้ถูกเนรเทศ เป็นภาคเสริมแบบฉายโรง มีทั้งหมด 5 ตอน เนื้อเรื่องในภาคนี้อยู่ในระหว่างโค้ดกีอัสในภาคแรกและภาค R2 เป็นเรื่องราวของเด็กหนุ่มชาวญี่ปุ่นนาม ฮีวงะ อากิโตะ ซึ่งเป็นทหารในกองทัพสหพันธ์ยุโรปและทำสงครามกับยูโรบริแทนเนีย ในภาคนี้ลูลูชที่สูญเสียความทรงจำได้ปรากฏตัวในชื่อ จูเลียส คิงส์เลย์ เป็นเสนาธิการที่ทางจักรพรรดิชาลส์ส่งมาเพื่อบัญชากองทัพยูโรบริแทนเนีย โดยมีสุซาคุในฐานะไนท์ออฟราวด์คอยตามประกบลูลูช
ดินแดน
261px|thumb|แผนที่แสดงขั้วอำนาจโลกในปี a.t.b. 2010 {{legend|Blue|จักรวรรดิ[[บริแทนเนียอันศักดิ์สิทธิ์|border=0}} {{legend|Red|สหพันธรัฐจีน|border=0}} {{legend|Yellow|สหพันธ์ยุโรป|border=0}}]] ในโลกของกีอัส มีมหาอำนาจอยู่สามฝ่าย คือ จักรวรรดิบริแทนเนียอันศักดิ์สิทธิ์, สหพันธ์รัฐจีน และ สหพันธ์ยุโรป เป็นโลกสามอภิรัฐ คล้ายกับแนวคิดในนวนิยายชื่อดังของจอร์จ ออร์เวลล์ เรื่อง หนึ่ง-เก้า-แปด-สี่ (1984)
อาซาเซล
อาซาเซล (アザゼル; Azazel) เป็นตัวบอสหลักจากเกม เทคเคน 6 รวมไปจนถึงภาค Bloodline Rebellion โดยประจำถิ่นฐานอยู่ในประเทศอียิปต์ มีความสามารถในการโจมตีที่หนักหน่วงหลากหลายรูปแบบ สามารถปล่อยลำแสงโจมตีคู่ต่อสู้ได้อย่างฉับพลัน และสามารถซ่อมแซมร่างกายส่วนที่เสียหายได้ตลอดเวลาที่ยังมีชีวิตอยู่
ประวัติตามท้องเรื่อง
ไม่มีผู้ใดทราบถึงที่มาแน่ชัดของอาซาเซล นอกเหนือจากว่ามันเป็นผู้รักษาสุสานที่มีความชั่วร้ายที่สุด อาซาเซลมีลักษณะที่ดูเหมือนกับปีศาจ มีผิวสีแดงเทา มีร่างกายที่ใหญ่โต และยังมีหางที่ใช้ในการโจมตีคู่ต่อสู้ได้อีกด้วย นอกจากนี้ยังมีหนามแหลมขนาดใหญ่เสมือนผลิกน้ำแข็งที่โผล่ออกมากจากแขนของมัน และมีเท้าที่มีลักษณะคล้ายกับนก มีเครื่องสวมศีรษะและสวมผ้า และมีกุญแจผนึกที่ข้อมือและข้อเท้าจากการที่ถูกปิดผนึกมาก่อน
สมาคมฟุตบอลอุซเบกิสถาน
สมาคมฟุตบอลอุซเบกิสถาน (Oʻzbekiston futbol assotsiatsiyasi, Uzbekistan Football Association) เป็นหน่วยงานที่กำกับดูแลฟุตบอลในประเทศอุซเบกิสถาน มีสำนักงานใหญ่ตั้งอยู่ที่ทาชเคนต์ ก่อตั้งขึ้นเมื่อปี พ.ศ. 2489 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติอุซเบกิสถาน
รางวัลความสำเร็จสูงสุดด้านการพัฒนามนุษย์
รางวัลความสำเร็จสูงสุดด้านการพัฒนามนุษย์ (UNDP Human Development Lifetime Achievement Award) เป็นรางวัลเกียรติยศด้านการพัฒนาของโครงการพัฒนาแห่งสหประชาชาติ โดยจะมอบแก่ National Human Development Report ที่มีผลงานดีเด่นทุก 2 ปี ซึ่งแบ่งไว้เป็น 6 ประเภท โดยรางวัลเกียรติยศที่ได้ทูลเกล้าฯ ถวายพระบาทสมเด็จพระเจ้าอยู่หัวฯ เป็นความคิดริเริ่มของสำนักเลขาธิการสหประชาชาติ ซึ่งเป็นกรณีพิเศษที่มอบแก่บุคคลอันเป็นรางวัลประเภท Life-long achievement ที่ริเริ่มขึ้นใหม่ โดยพระบาทสมเด็จพระเจ้าอยู่หัวฯ เป็นพระองค์แรกที่ได้รับรางวัลดังกล่าว
ตัวรางวัลเป็นรูปพานทรงกลมทำด้วยเงินบริสุทธิ์ ด้านในของพานขัดมันผิวเรียบ ส่วนด้านนอกผิวมีลักษณะเป็นคลื่นคล้ายสายน้ำ ตั้งอยู่บนฐานที่ทำจากไม้สัก มีแผ่นป้ายคำจารึกที่ฐานไม้มีข้อความว่า 'To His Majesty King Bhumibol Adulyadej in Recognition of Lifetime Achievement in Human Development May 2006' เพื่อเฉลิมพระเกียรติ เนื่องในวโรกาสที่ทรงครองสิริราชสมบัติครบ 60 ปี โดยผู้คัดเลือกรูปแบบของรางวัลตั้งใจให้รางวัลเป็นรูปพานทรงกลม เพื่อสื่อความหมายถึงภาชนะที่สามารถใช้รองรับน้ำได้ เช่นเดียวกับผิวนอกของพาน ทำให้มองคล้ายสายน้ำ เนื่องจากเล็งเห็นว่าพระราชกรณียกิจด้านการพัฒนาของพระบาทสมเด็จพระเจ้าอยู่หัวฯ ส่วนมากเกี่ยวข้องกับน้ำและการจัดการทรัพยากรน้ำ เป็นประเด็นพื้นฐานที่สำคัญที่สุดประเด็นหนึ่งในการพัฒนา จึงสมควรแก่การยกย่องเฉลิมพระเกียรติในพระปรีชาสามารถในด้านนี้เป็นกรณีพิเศษ
กองทัพออสเตรเลีย
กองทัพออสเตรเลีย (Australian Defence Force, ADF) เป็นองค์การทางทหารซึ่งรับผิดชอบการป้องกันประเทศออสเตรเลีย ประกอบด้วยกองทัพเรือ กองทัพบก กองทัพอากาศ และหน่วย "สามเหล่าทัพ" อีกจำนวนหนึ่ง กองทัพออสเตรเลียมีกำลังพลเต็มเวลาและกองหนุนประจำการกว่า 80,000 นาย และได้รับการสนับสนุนโดยกระทรวงกลาโหมและหน่วยงานพลเรือนอื่น
อาวุธประจำกาย
M1911 Pistol
รายชื่อประเทศเรียงตามจำนวนประชากรในปี พ.ศ. 1543
นี้คือ'''รายชื่อประเทศเรียงตามจำนวนประชากรในปี พ.ศ. 1543''' ตัวเลขประมาณการอยู่ที่ประมาณต้นปีและตัวเลขประชากรที่แน่นอนสำหรับประเทศที่มีการสำรวจสำมะโนประชากรในปี พ.ศ. 1543 (ซึ่งอยู่ในช่วงเวลาต่าง ๆ ในปีนั้น)
การประกวดเพลงยูโรวิชันปี 1956
การประกวดเพลงยูโรวิชันปี 1956 เป็นการประกวดครั้งแรกโดยจัดขึ้นที่เมืองลูกาโน ประเทศสวิตเซอร์แลนด์ จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 14 เพลง 7 ประเทศ(ประเทศละ 2 เพลง) โดยเพลงที่ชนะคือ Refrain ขับร้องโดย Lys Assia ตัวแทนจากสวิตเซอร์แลนด์
ประวัติ
ระหว่างการประชุมของสหภาพการกระจายเสียงและแพร่ภาพแห่งยุโรปที่ประเทศโมนาโก ในปีพ.ศ. 2498 ก็ได้มีการพูดถึงเรื่องเทศกาลดนตรีซานเรโม ที่ประเทศอิตาลี ว่าถ้าเอามาทำเป็นของเราก็จะทำให้ทุกคนรู้จัก ซานเรโม มากขึ้นแต่ไม่เป็นอย่างนั้น
การออกอากาศ
สถานีวิทยุโทรทัศน์แห่งชาติสวิต ภาคภาษาอิตาลี เป็นแม่ข่ายในการออกอากาศ โดยออกอากาศเป็นเวลา 1 ชั่วโมง 40 นาที โดยออกอากาศไปยังประเทศดังต่อไปนี้
นาคหลวง
นาคหลวง หมายถึง ผู้ที่ได้รับบรรพชาอุปสมบทภายในพระอุโบสถ วัดพระศรีรัตนศาสดาราม โดยพระมหากษัตริย์ทรงเป็นเจ้าภาพในการบำเพ็ญพระราชกุศลอุปสมบท นาคหลวงที่มีชื่อเสียงในฐานะนาคหลวงรูปสุดท้ายของรัชกาลที่ 9 ได้แก่ ไพรวัลย์ วรรณบุตร
นาคหลวง มี 2 ประเภท คือ
ประวัติ
การอุปสมบทในพระพุทธศาสนาเพื่อศึกษาและปฏิบัติตามพระธรรมวินัย เป็นประเพณีของพุทธศาสนิกชนชาวไทยมาตั้งแต่สมัยกรุงสุโขทัย สมัยกรุงศรีอยุธยา มาถึงสมัยกรุงรัตนโกสินทร์ เมื่อภาวะบ้านเมืองสงบเรียบร้อยขึ้น พระบาทสมเด็จพระพุทธยอดฟ้าจุฬาโลกทรงพระกรุณาโปรดเกล้าฯ ให้สมเด็จพระเจ้าลูกยาเธอ เจ้าฟ้ากรมหลวงอิศรสุนทร (พระบาทสมเด็จพระพุทธเลิศหล้านภาลัย) ผนวช ที่พระอุโบสถวัดพระศรีรัตนศาสดาราม เมื่อปี พ.ศ. 2331 นับว่าเป็น "นาคหลวงองค์แรก" ในสมัยกรุงรัตนโกสินทร์นี้
พระบาทสมเด็จพระจอมเกล้าเจ้าอยู่หัวทรงพระราชนิพนธ์ไว้ในหนังสือ "การโสกันต์แต่ก่อน" ว่า
ตั้งแต่นั้นมา จึงเป็นราชประเพณีที่พระบรมราชวงศ์หากจะผนวชจะต้องผนวชในพระอุโบสถวัดพระศรีรัตนศาสดาราม โดยโปรดเกล้าฯ ให้เป็น "นาคหลวง"
พระบาทสมเด็จพระจุลจอมเกล้าเจ้าอยู่หัว ทรงพระราชนิพนธ์ไว้ในพระราชพิธี 12 เดือน ว่า
นาคหลวงสายเปรียญธรรม
นาคหลวงสายเปรียญธรรมถือเป็นจุดหมายสูงสุดของการศึกษาภาษาบาลีของสามเณรในวัดต่างๆ ทั่วราชอาณาจักร วัดทั่วราชอาณาจักรถือเป็นเกียรติอย่างสูงของวัดที่สามารถผลิตศาสนทายาทให้ศึกษาจนสำเร็จเปรียญ 9 ได้ขณะยังเป็นสามเณร หลายวัด จัดฉลองเพื่อแสดงมุทิตาอย่างเอิกเกริกให้แก่สามเณรเพื่อให้สังคมรู้จักกันอย่างกว้างขวาง อันจะเป็นเกียรติแก่สามเณรและครอบครัวซึ่งสนับสนุนศาสนทายาทที่มีคุณภาพได้สำเร็จ สามเณรในวัดต่างๆ ทั่วราชอาณาจักรที่ศึกษาภาษาบาลีแต่อายุยังน้อยจำนวนมากหวังว่าจะได้เป็นนาคหลวง เพราะเป็นเกียรติยศสูงสุดในด้านการศึกษาที่ผู้เป็นสามเณรจะพึงได้รับ ด้วยพระบาทสมเด็จพระเจ้าอยู่หัวทรงรับการอุปสมบทไว้ในพระบรมราชานุเคราะห์ ปัจจุบัน คณะสงฆ์ไทยมีนาคหลวงสายเปรียญธรรมซึ่งผู้สอบได้เปรียญ 9 ประโยค ขณะยังเป็นสามเณร จำนวน 239 รูป ดังนี้:
พ.ศ. ๒๕๔๗
สามเณรไมตรี กองแสน - สังกัดวัดราชบพิธสถิตมหาสีมาราม
พ.ศ. ๒๕๕๕
(พระมหาพิจิตร ธมฺมวิจิตฺโต วัดท่าหลวง พระอารามหลวง เลขานุการเจ้าคณะจังหวัดพิจิตร)
เชิงอรรถ
หนังสือที่อธิบายความเป็นมาของนาคหลวงทั้งสองประเภท โปรดดู ""การผนวชในรัชกาลที่ 7 พุทธมามกะและนาคหลวง"". วัดบวรนิเวศวิหารและมูลนิธิมหามกุฏราชวิทยาลัย พิมพ์โดย พระเมรุมาศท้องสนามหลวง วันที่ 9 เมษายน พุทธศักราช 2528 หน้า 123-212.
หมู่เกาะคาฟุ
หมู่เกาะคาฟุ (Kaafu Atoll) เป็นเขตการปกครองของประเทศมัลดีฟส์ ในหมู่เกาะคาฟุนั้นมี 107 เกาะ ซึ่งประกอบไปด้วยเกาะที่มีผู้อยู่อาศัยจำนวน 10 เกาะ และกว่า 97 เกาะที่ไม่มีผู้อยู่อาศัย แต่มีอยู่หลายเกาะที่ไม่มีผู้อยู่อาศัยถาวรนั้นได้ถูกนำไปเปิดเป็นโรงแรมที่พักสำหรับนักท่องเที่ยว
อนึ่ง มาเลซึ่งเป็นเมืองหลวงของประเทศมัลดีฟส์นั้นตั้งอยู่ในหมู่เกาะคาฟุ แต่ไม่อยู่รวมในเขตปกครองของคาฟุ
วอลเลย์บอลหญิงอินเตอร์เนชันแนลวีทีวีคัพ
วอลเลย์บอลหญิงอินเตอร์เนชันแนลวีทีวีคัพ (Giải bóng chuyền nữ quốc tế VTV Cup) หรือเรียกสั้นๆว่า วีทีวีคัพ (VTV Cup) เป็นการแข่งวอลเลย์บอลหญิงกระซับมิตร จัดขึ้นโดยสหพันธ์วอลเลย์บอลเวียดนาม และได้รับการสนับสนุนโดยโทรทัศน์เวียดนาม การแข่งขันก่อตั้งขึ้นในปี 2004
โซรูเดชอแฮนชอฮีเยอีรอน
โซรูเดชอแฮนชอฮีเยอีรอน หรืออีกชื่อว่า "ขอพระองค์ทรงพระเจริญ" (شاهنشه ما زنده بادا) เป็นเพลงสรรเสริญพระบารมีของราชวงศ์ปาห์ลาวีตั้งแต่ ค.ศ. 1933 จนถูกยกเลิกหลังการปฏิวัติอิสลามอิหร่านใน ค.ศ. 1979 ทำนองโดยโมแฮมแมด แฮสซีม แอสแฟร์ (Mohamad Haschim Afsar) บทร้องโดย ร้อยโทดอวูด แนจมี โมแฆดแดม (Lieut. Davood Najmi Moghaddam) เนื้อหาของเพลงโดยรวมเป็นสรรเสริญถึงความกล้าหาญของจักรพรรดิแห่งราชวงศ์ปาห์ลาวี
ยูกิ มูราอิ
ยูกิ มูราอิ นักมวยสากลชาวญี่ปุ่น เกิดเมื่อ 11 กรกฎาคม พ.ศ. 2522 ที่เมืองซาไก จังหวัดโอซากะ ประเทศญี่ปุ่น สถิติการชก 28 ครั้ง ชนะ 12 (น็อค 3) เสมอ 4 แพ้ 12
หวายตะค้าทอง
หวายตะค้าทอง () เป็นหวายกอ ขนาดกลาง ลำต้นป่ายปีนขึ้นสูง กาบหุ้มลำสีเขียวหม่น หนามเป็นรูปสามเหลี่ยม ระหว่างหนามมีขนสีเทาหรือสีน้ำตาล ดอกช่อ ผลรูปไข่ ปกคลุมด้วยเกล็ดสีเขียวอมขาว แห้งแล้วเปลือกเปลี่ยนเป็นสีเหลือง พบได้ทั่วไปในเอเชียตะวันออกเฉียงใต้ ใช้ทำตะกร้า สานเสื่อ ทำเครื่องใช้ต่าง ๆ เป็นหวายคุณภาพดีสำหรับทำเฟอร์นิเจอร์ โดยเฉพาะการทำเสื่อตาตามิส่งไปขายที่ประเทศญี่ปุ่น
ฟรานซ์โจเซฟแลนด์
ฟรานซ์โจเซฟแลนด์ (Franz Josef Land, Franz Joseph Land, หรือ Francis Joseph's Land) หรือ ซิมเลียฟรันต์ซาโยซีฟา (Земля Франца-Иосифа, Zemlya Frantsa-Iosifa) เป็นกลุ่มเกาะในมหาสมุทรอาร์กติก เป็นส่วนหนึ่งของอาร์คันเกลสค์โอบลาสต์ ในประเทศรัสเซียในส่วนที่อยู่ในทวีปยุโรป ทางตอนเหนือของเกาะโนวายาเซมเลีย ทางตะวันออกของหมู่เกาะสฟาลบาร์ ประกอบด้วยเกาะที่ปกคลุมด้วยน้ำแข็ง 191 เกาะ มีพื้นที่รวม 16,134 กม2 (6,229 ตร.ไมล์) ตั้งอยู่ละติจูด 80.0° ถึง 81.9° เหนือ
ภาษากรูวี
ภาษากรูวี (Groovy) เป็นภาษาโปรแกรมเชิงวัตถุสำหรับแพลตฟอร์มจาวาอันหนึ่ง นอกเหนือจากภาษาจาวา เราอาจมองกรูวีเป็นเหมือนภาษาสคริปต์สำหรับแพลตฟอร์มจาวาก็ได้ เนื่องจากมันมีคุณลักษณะหลายอย่างเหมือนกับภาษาสคริปต์อย่าง ไพทอน (Python) รูบี้ (Ruby) เพิร์ล (Perl) และ สมอลทอล์ค (Smalltalk). ในบางบริบท, เราจะใช้ชื่อ JSR 241 เพื่อเรียกภาษากรูวี
โปรแกรมที่เขียนด้วยภาษากรูวี จะถูกคอมไพล์ เป็นจาวาไบต์โค้ด ซึ่งสามารถใช้งานได้บนจาวาเวอร์ชวลแมชีน (JVM) ปกติ
คุณลักษณะของภาษา
ภาษากรูวีมีคุณลักษณะหลายประการที่ไม่พบในภาษาจาวามาตรฐาน:
เปรียบเทียบความสัมพันธ์
ตัวอย่างต่อไปนี้จะเปรียบเทียบภาษากรูวีกับภาษาจาวา:
จาวามาตรฐาน (Java 5 และสูงกว่า) class Filter { public static void main (String[] args) { List<String> list = Arrays.asList ("Rod", "Carlos", "Chris") ; List<String> shorts = new ArrayList<String> ; for (String item : list) { if (item.length <= 4) { shorts.add (item) ; } }        for (String item : shorts) { System.out.println (item) ; } } }
Groovy list = ["Rod", "Carlos", "Chris"] shorts = list.findAll { it.size <= 4 } shorts.each { println it }
สนับสนุนภาษามาร์กอัป
คุณลักษณะเด่นอันหนึ่งของกรูวีก็คือ การที่มันสนับสนุนภาษามาร์กอัป (markup language) อย่าง XML และ HTML จากในตัวมันเองเลย คุณลักษณะนี้ทำให้การสร้างและใช้งานข้อมูลจากหลายแหล่ง เป็นไปได้ในวากยสัมพันธ์ของภาษาและวิธีการเขียนโปรแกรมที่เหมือนกัน ตัวอย่างเช่น:
'''โค้ด Groovy ต่อไปนี้ ... '''   import groovy.xml.MarkupBuilder def myXMLDoc = new MarkupBuilder myXMLDoc.workbook { worksheet (caption:"Employees") { row (fname:"John", lname:"McDoe") row (fname:"Nancy", lname:"Davolio") }      worksheet (caption:"Products") { row (name:"Veeblefeetzer", id:"sku34510") row (name:"Prune Unit Zappa", id:"sku3a550") }   }    println myXMLDoc
... สร้างผลลัพธ์ XML: <worksheet caption='Employees'> <row fname="John" lname="McDoe" /> <row fname="Nancy" lname="Davolio" /> <worksheet caption='Products'> <row name="Veeblefeetzer" id="sku34510" /> <row name="Prune Unit Zappa" id="sku3a550" />
พาวเวอร์เรนเจอส์ซีโอ : แบตเทิลเรเซอส์
พาวเวอร์เรนเจอส์ซีโอ : แบตเทิลเรเซอส์ (Power Rangers Zeo : Battle Racers) เป็นเกมแข่งรถ ผลิตเมื่อ ค.ศ. 1996 พัฒนาโดย บันได (บริษัทญี่ปุ่น)
กีฬาฮอกกี้ในโอลิมปิกฤดูร้อน 1952
การแข่งขันฮอกกี้ในโอลิมปิกฤดูร้อน 1952 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 15 ที่กรุงเฮลซิงกิ ประเทศฟินแลนด์ ระหว่างวันที่ 15-25 กรกฎาคม พ.ศ. 2495 จัดขึ้นที่สนาม Helsinki Velodrome, Kauriala Field และ Porvoo Central Field ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 144 คน จาก 12 ประเทศ
ประเทศที่เข้าร่วมแข่งขัน
''(*) NOTE: There are only players counted, which participated in the main tournament in one
สมาคมฟุตบอลบาห์เรน
สมาคมฟุตบอลบาห์เรน (الاتحاد البحريني لكرة القدم, Bahrain Football Association) เป็นหน่วยงานที่กำกับดูแลฟุตบอลในประเทศบาห์เรน มีสำนักงานใหญ่ตั้งอยู่ที่มานามา ก่อตั้งขึ้นเมื่อปี พ.ศ. 2500 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติบาห์เรน
ปลาแอฟริกันไทเกอร์
ปลาแอฟริกันไทเกอร์ (African tigerfishes) เป็นสกุลของปลาน้ำจืด 5 ชนิดที่อยู่ในวงศ์ปลาเตตร้าแอฟริกัน (Alestiidae) ในอันดับปลาคาราซิน ใช้ชื่อวิทยาศาสตร์ว่า Hydrocynus (/ไฮ-โดร-ไซ-นัส/) โดยมาจากภาษากรีก คำว่า "hydro" (ὕδωρ) หมายถึง "น้ำ" บวกกับคำว่า "kyon" (κύων) ที่หมายถึง "สุนัข"
เป็นปลากินเนื้อทั้งหมด มีรูปร่างโดยรวมคือ ลำตัวเพรียวยาวเหมือนตอร์ปิโด เกล็ดมีขนาดใหญ่ มีสีเงินแวววาว และที่ชิ้นเกล็ดจะมีจุดสีเข้ม ทำให้เห็นเป็นลายพาดตามยาวไปตามแนวข้างลำตัวเหนือเส้นข้างลำตัว ทำให้มองดูคล้ายลายของเสือลายพาดกลอน อันเป็นที่มาของชื่อ นอกจากแถบดังกล่าวแล้วส่วนที่ไม่ใช่แถบจะมีสีออกสีเงิน, สีขาว และสีเทา ขณะที่บางตัวอาจมีเหลือบสีฟ้า, สีเขียว, สีส้ม หรือสีเหลืองอ่อนผสมอยู่ด้วย ปลาในสกุลนี้จะมีลักษณะเช่นเดียวกันนี้ทั้งหมด ครีบหลังจะอยู่ในระดับเดียวกับ ครีบท้องอาจจะอยู่ข้างหน้าเล็กน้อย ภายในปากมีฟันหนึ่งชุดที่มองเห็นได้อย่างชัดเจนและเป็นจุดเด่น ซึ่งฟันแต่ละซี่ตั้งอยู่ในเบ้า ระหว่างฟันซี่อื่น ๆ บนขากรรไกร และจะแลเห็นได้ตลอดเวลาแม้แต่เมื่อปิดปากสนิท ขากรรไกรมีความแข็งแรงและทรงพลังมาก อีกทั้งสามารถยืดขยายได้กว้างเพราะมีจุดยึดกับมุมปากอยู่ถึงสองจุด  ตาจะถูกคลุมโดยเปลือกตาเกือบทั้งหมด ครีบหางเว้าลึกเป็นสองแฉก
พบในลุ่มแม่น้ำคองโก ซึ่งเป็นแม่น้ำที่ไหลเชี่ยวมากในทวีปแอฟริกาตอนกลาง เป็นปลาล่าเหยื่อที่ล่าได้อย่างรวดเร็ว ดุดัน ไม่แพ้ปลาปิรันยาในลุ่มแม่น้ำอเมซอน ในทวีปอเมริกาใต้ แต่ไม่นิยมล่ารวมเป็นฝูง เป็นปลาที่กินพวกเดียวกันเองเป็นอาหารและกัดทำร้ายจระเข้ได้ รวมถึงเคยมีรายงานว่าทำร้ายมนุษย์ได้อีกด้วย โดยที่ชาวพื้นเมืองแอฟริกาได้เรียกปลาสกุลนี้ในภาษาลิงกาลาว่า เอ็มเบ็งกะ (Mbenga) หรือ อิงเกวส (Ndweshi) และมีความเชื่อว่าการที่มันล่าและทำร้ายมนุษย์เพราะมีวิญญาณที่ชั่วร้ายสิงสถิตอยู่
มีทั้งหมด 5 ชนิด โดยชนิดที่ใหญ่ที่สุด คือ H. goliath ที่มีความยาวที่สุดได้ถึง 6 ฟุต และมีน้ำหนักถึง 100 ปอนด์
เป็นปลาที่นิยมตกเป็นเกมกีฬา จัดเป็นปลาที่ตกได้ยากมากจำพวกหนึ่ง เพราะอาศัยในกระแสน้ำที่ไหลเชี่ยว และชอบกระโดด และยังเป็นที่นิยมเลี้ยงเป็นปลาสวยงามอีกด้วย
ไทยซุปเปอร์โมเดลคอนเทสต์ 2018
ไทยซุปเปอร์โมเดลคอนเทสต์ 2018 (Thai Supermodel Contest 2018) เป็นการประกวดไทยซูเปอร์โมเดลคอนเทสต์ ครั้งที่ 16 ซึ่งมีการประกวดรอบตัดสินในวันที่ 30 มีนาคม พ.ศ. 2561 ณ บีซีซี ฮอลล์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ เกษรา วัฒนสังข์ จากจังหวัดนนทบุรี  และผู้ชนะสมาร์ทบอยคือ จักรภัทร อังศุธนมาลี จากจังหวัดนครราชสีมา
ผู้เข้าประกวด
=== ไทยซุปเปอร์โมเดลคอนเทสต์ ===
=== สมาร์ทบอย ===
แอร์บัสเฮลิคอปเตอร์
แอร์บัสเฮลิคอปเตอร์ หรือชื่อเดิม ยูโรคอปเตอร์ เป็นบริษัทในเครือของแอร์บัส ผู้ผลิตเฮลิคอปเตอร์รายใหญ่ที่สุดของโลกในจำนวนของรายได้ สำนักใหญ่ตั้งอยู่ภายในบริเวณท่าอากาศยานมาร์แซย์โพรว็องส์ ใกล้กับเมืองมาร์แซย์ ในประเทศฝรั่งเศส มีฐานผลิตหลักอยู่ที่ฝรั่งเศส เยอรมนี และสเปน
เซเว่น เจ็ดข้อต้องฆ่า
เซเว่น เจ็ดข้อต้องฆ่า (อังกฤษ: Seven) เป็นภาพยนตร์แอคชั่น สัญชาติอเมริกา สร้างขึ้นเมื่อปี ค.ศ. 1995 กำกับโดย เดวิด ฟินเชอร์ นำแสดงโดย แบรด พิตต์, มอร์แกน ฟรีแมน, กวินเน็ธ พัลโทรว์, จอห์น ซี. แมคกินลีย์
เนื้อเรื่องย่อ
ตำรวจวัยใกล้เกษียณ อย่างวิลเลี่ยม โซเมอร์เซตต์ ที่บังเอิญมีคดีเข้ามาให้สืบสวนโดยเริ่มที่ “เหตุฆาตกรรมชายอ้วนที่บ้านหลังหนึ่ง” และร่วมงานกับ เดวิด มิลล์ส นักสืบอีกคน เมื่อตรวจสอบสภาพศพและที่เกิดเหตุ ก็ดูเหมือนจะไม่ใช่การฆ่าตัวตาย และชัดขึ้นเมื่อการชันสูตรศพมีปรากฏร่องรอยของ “การบังคับขู่เข็ญ” ซึ่งส่อเค้าถึงการ”ฆาตกรรม” อยู่ด้วย การตามหาคนร้ายจึงเริ่มขึ้นจากร่องรอยที่แทบจะไม่มี มีเพียงสิ่งที่ดูเหมือน”จงใจ” ทิ้งใว้ตามสถานที่เกิดเหตุ เช่น เศษไม้ในกระเพาะเหยื่อ รูปภาพ ภาพกลับหัว เมื่อยิ่งสืบลึกลงไปเท่าใดตามหาเท่าใด ก็ดูเหมือนยิ่งมืดมนและดูเหมือนกำลัง”เล่นตามเกม”ของฆาตกรอยู่
สถิติในฟุตบอลโลก 2022
นี่คือสถิติสำหรับฟุตบอลโลก 2022 ซึ่งจัดขึ้นที่ประเทศกาตาร์ตั้งแต่วันที่ 20 พฤศจิกายน ถึง 18 ธันวาคม พ.ศ. 2565. การแข่งขันมีโครงสร้างในแบบฉบับ พบกันหมด สไตล์ในระหว่างรอบแบ่งกลุ่มนัดแรก, โดยสองทีมที่ดีที่สุดของแต่ละกลุ่มจะได้ผ่านเข้าสู่รอบแพ้คัดออก.
ผู้ทำประตู
<section begin=ผู้ทำประตู /><section end=ผู้ทำประตู />
ความดัน
ความดัน (pressure; สัญลักษณ์ p หรือ P) เป็นปริมาณชนิดหนึ่งในทางฟิสิกส์ หมายถึง อัตราส่วนระหว่างแรงที่กระทำตั้งฉากซึ่งทำโดยของแข็ง ของเหลว หรือแก๊ส ต่อพื้นที่ของสารใด ๆ (ของแข็ง ของเหลว หรือแก๊ส) ความดันเป็นปริมาณสเกลาร์ ซึ่งเป็นปริมาณที่มีแต่ขนาดไม่มีทิศทาง จากความหมายของความดันข้างต้นสามารถเขียนเป็นสูตรคณิตศาสตร์ (โดยทั่วไป) ได้ดังนี้
กำหนดให้
เนื่องจาก F มีหน่วยเป็น "นิวตัน" (N) และ A มีหน่วยเป็น "ตารางเมตร" (m2) ความดันจึงมีหน่วยเป็น "นิวตันต่อตารางเมตร" (N/m2; เขียนในรูปหน่วยฐานว่า kg·m−1·s−2) ใน ค.ศ. 1971 (พ.ศ. 2514) มีการคิดค้นหน่วยของความดันขึ้นใหม่ เรียกว่า ปาสกาล (pascal, Pa) และกำหนดให้หน่วยชนิดนี้เป็นหน่วยเอสไอสำหรับความดัน โดยให้ 1 ปาสกาลมีค่าเท่ากับ 1 นิวตันต่อตารางเมตร (หรือ แรง 1 นิวตัน กระทำตั้งฉากกับพื้นที่ขนาด 1 ตารางเมตร) เพื่อให้เห็นภาพ ความดัน 1 ปาสกาลจะมีค่าประมาณ แรงกดของธนบัตรหนึ่งดอลลาร์ที่วางอยู่เฉย ๆ บนโต๊ะราบ ซึ่งนับว่าเป็นขนาดที่เล็กมาก ดังนั้นในชีวิตประจำวัน ความดันทั้งหลายมักมีค่าตั้งแต่ "กิโลปาสกาล" (kPa) ขึ้นไป โดยที่ 1 kPa = 1000 Pa
หน่วยของความดันนอกจากปาสคาลแล้ว ยังมีหน่วยชนิดอื่น ๆ เช่น บาร์, บรรยากาศ (atm), เอที, ทอร์, ปอนด์ต่อตารางนิ้ว (psi) เป็นต้น ขึ้นอยู่กับการใช้ในแต่ละสถานการณ์ ค่าเปรียบเทียบของหน่วยแต่ละชนิดแสดงในตาราง
ชนิดของความดัน
ความดันมีหลายชนิด ตัวอย่างเช่น
ปัจจัยที่มีผลต่อความดันของของเหลว
–  ของเหลวไม่ว่าจะอยู่ในภาชนะรูปร่างใดก็ตาม ถ้าที่ระดับความลึกเดียวกัน ความดันของของเหลวจะเท่ากัน
–  แต่ถ้าระดับความลึกต่างกัน ของเหลวที่อยู่ระดับลึกกว่า จะมีความดันมากกว่า
ของเหลวต่างชนิดกันจะมีความดันต่างกัน โดยของเหลวที่มีความหนาแน่นมาก จะมีความดันสูงกว่าของเหลวที่มีความหนาแน่นน้อย
แรงที่ของเหลวกระทำต่อผนังภาชนะ
ในภาชนะที่บรรจุของเหลวจะมีแรงจากของเหลว มากระทำให้ทิศตั้งฉากกับพื้นที่ผิวภาชนะที่ของเหลวสัมผัส ขนาดของแรงที่ของเหลวกระทำ หาได้จาก ผลคูณระหว่างความดันในของเหลวกับพื้นที่ที่ของเหลวสัมผัส แต่เนื่องจากบางกรณีความดันไม่คงที่ อาจเนื่องมาจากความลึกไม่สม่ำเสมอ
โรงเรียนสวนกุหลาบวิทยาลัย เพชรบูรณ์
โรงเรียนสวนกุหลาบวิทยาลัย เพชรบูรณ์ (Suankularb Wittayalai Phetchabun School) (อักษรย่อ: ส.ก.พ. / S.K.PB.) เป็นโรงเรียนในเครือสวนกุหลาบวิทยาลัย ลำดับที่ 7 โดยเป็นโรงเรียนมัธยมศึกษา ประเภทสหศึกษา สังกัดสำนักงานเขตพื้นที่การศึกษามัธยมศึกษา เขต 40 สำนักงานคณะกรรมการการศึกษาขั้นพื้นฐาน กระทรวงศึกษาธิการ ปัจจุบันตั้งอยู่เลขที่ 222 หมู่ 13 ถนนสระบุรี-หล่มสัก ตำบลท่าพล อำเภอเมืองเพชรบูรณ์ จังหวัดเพชรบูรณ์
โรงเรียนสวนกุหลาบวิทยาลัย เพชรบูรณ์ (สวนเพชร) เป็นหนึ่งในสถาบันสวนกุหลาบวิทยาลัย ทั้ง 11 สวน โดยบริหารจัดการภายใต้ธรรมนูญการศึกษาแห่งสถาบันสวนกุหลาบ ทั้งยังมีกรีฑาสวนกุหลาบสัมพันธ์และงานชุมนุมลูกเสือ - เนตรนารี สวนกุหลาบสัมพันธ์ ซึ่งจัดขึ้นร่วมกับโรงเรียนในกลุ่มโรงเรียนสวนกุหลาบวิทยาลัย เป็นประจำทุกปี โดยแต่ละโรงเรียนจะผลัดกันเป็นเจ้าภาพ
สถาบันสวนกุหลาบ
ปัจจุบันโรงเรียนสวนกุหลาบวิทยาลัยมีสถานศึกษาในเครือที่ใช้ชื่อ “สวนกุหลาบวิทยาลัย” ในภูมิภาคต่างๆ ของประเทศไทยทั้งหมด 11 แห่ง มีการสร้างพันธกิจสำคัญร่วมกันขับเคลื่อนคุณภาพการศึกษาโดยการบริหารจัดการขององค์กรเครือข่ายสวนกุหลาบ สร้างบรรทัดฐานการเรียนการสอนทั้ง 11 แห่งให้ไปในทิศทางเดียวกัน ได้แก่
กิจกรรมร่วมกับกลุ่มโรงเรียนสวนกุหลาบวิทยาลัย
กลุ่มโรงเรียนสวนกุหลาบวิทยาลัย ได้ร่วมกันจัด งานชุมนุมลูกเสือ-เนตรนารี “สวนกุหลาบสัมพันธ์” ขึ้นเป็นประจำทุกปี ณ ค่ายลูกเสือวชิราวุธ จังหวัดชลบุรี ซึ่งนักเรียนระดับมัธยมศึกษาปีที่ 2 จะเป็นผู้แทนของแต่ละโรงเรียน เข้าร่วมกิจกรรมนี้
กลุ่มโรงเรียนสวนกุหลาบวิทยาลัย ได้ร่วมกันจัด “การแข่งขันกรีฑาสวนกุหลาบสัมพันธ์” ขึ้นเป็นประจำทุกปี ณ ศูนย์กีฬามหาวิทยาลัยธรรมศาสตร์รังสิต
แฮร์รี ฮูดินี
แฮร์รี ฮูดินี (Harry Houdini) อดีตนักมายากลชาวอเมริกันเชื้อสายฮังการี ผู้มีชื่อเสียงโด่งดัง ฮูดินี เกิดเมื่อวันที่ 24 มีนาคม ค.ศ. 1874 ในครอบครัวชาวยิว ที่กรุงบูดาเปสต์ ประเทศฮังการี โดยมีชื่อเดิมว่า เอริช ไวลส์ (Erich Weisz) ขณะที่ตัวเขาเองสะกดจะชื่อว่า Ehrich Weiss แต่จากบทสัมภาษณ์ของฮูดินีเอง เขาอ้างว่าเขาเกิดที่เมืองแอปเปิลตัน รัฐวิสคอนซิน สหรัฐอเมริกา เมื่อวันที่ 6 เมษายน ค.ศ. 1874
เมื่ออายุได้ 4 ขวบ ครอบครัวของฮูดินีได้อพยพมาอยู่ที่สหรัฐอเมริกาด้วยเรือกลไฟ ขึ้นฝั่งเมื่อวันที่ 3 กรกฎาคม ค.ศ. 1878 โดยตั้งรกรากที่เมืองแอปเปิลตัน รัฐวิสคอนซิน ก่อนจะย้ายไปปักหลักที่นิวยอร์กเนื่องจากถูกยึดที่ ฮูดินีในวัยเด็กทำงานแทบทุกอย่าง และยังเป็นนักวิ่งครอสคันทรี่ที่ได้รับรางวัลชนะเลิศด้วย ฮูดินีเข้าสู่วงการกายกรรมและมายากลครั้งแรกเมื่ออายุได้ 10 ขวบ ด้วยการเล่นกายกรรมเหินเวหา จนตัวเขาเองตั้งฉายาให้ตัวเองว่า "เอริช เจ้าเวหา"
ในปี ค.ศ. 1894 ฮูดินี ได้เปลี่ยนชื่อตัวเองเป็นฮูดินีเมื่อเป็นนักมายากลอย่างเต็มตัวแล้ว โดยชื่อ แฮร์รี มาจากชื่อของ แฮร์รี เคลลาร์ นักมายากลชาวอเมริกัน และ ฮูดินี ดัดแปลงมาจากชื่อของ ฌอง ยูจีน โรแบร์-อูแดง นักมายากลชาวฝรั่งเศส โดยเพื่อนชาวฝรั่งเศสของเขาบอกว่า ถ้าเติมตัว I หลังคำว่า Houdin จะแปลว่า "เหมือนอูแดง" จึงกลายมาเป็น ฮูดินี
กลของฮูดินี ที่ได้รับความนิยมและทำให้เขามีชื่อเสียงนั้น ก็คือ การเอาตัวเองให้หลุดรอดจากการพันธนาการต่าง ๆ เช่น โซ่ เชือก หรือกุญแจมือ ในบางครั้งยังเพิ่มเงื่อนไขความตื่นเต้นขึ้นอีก เช่น การนำตัวเองไปห้อยกับเครนที่ยกลอยอยู่ระหว่างตึก หรือ ล่ามโซ่ตัวเองในถังน้ำเหล็กที่ปิดฝามิดชิด เป็นต้น จนกระทั่งฮูดินีได้รับฉายาว่า "The Handcuff King" นอกจากนี้แล้วฮูดินียังได้ชื่อว่าเป็นผู้ที่มีร่างกายแข็งแกร่ง โดยเขามักจะให้ผู้ชมชกที่หน้าท้องของเขา เพื่อแสดงให้เห็นถึงความแข็งแกร่งของกล้ามเนื้อหน้าท้องตนเอง
จากการแสดงที่น่าตื่นเต้นเหล่านี้ ทำให้ฮูดินีมีชื่อเสียงโด่งดังและกลายเป็นนักแสดงคนหนึ่ง มีภาพยนตร์ที่เกี่ยวกับเขามากมาย ซึ่งบางคนเชื่อว่ามันเป็นเรื่องเหนือธรรมชาติ ซึ่งฮูดินีเองก็สนใจในเรื่องนี้เช่นกัน เขาได้ทำการศึกษาเกี่ยวกับเรื่องเหนือธรรมชาติ รวมทั้งเคยจ้างคนทรงเพื่อติดต่อกับวิญญาณของแม่ตนเองที่เสียชีวิตไปแล้วด้วย
กระนั้น ฮูดินีเองก็เคยเปิดโปงเรื่องการทรงเจ้าเข้าผีเช่นนี้หลายต่อหลายครั้ง ในคนทรงหลายคนที่มีชื่อเสียง จนทำให้เขาตกเป็นเป้าของผู้ที่เชื่อเรื่องนี้หลายคน ซึ่งรวมถึงเซอร์อาร์เทอร์ โคนัน ดอยล์ นักเขียนชาวอังกฤษ เจ้าของบทประพันธ์เรื่อง เชอร์ล็อก โฮมส์ อันโด่งดังด้วย เนื่องจากดอยล์เป็นบุคคลที่เชื่อในเรื่องนี้
ฮูดินีเสียชีวิตอย่างกะทันหันเมื่อวันที่ 31 ตุลาคม ค.ศ. 1926 จากการแสดงที่เมืองมอนทรีออล ประเทศแคนาดา เมื่ออายุได้ 52 ปี จากอาการปวดในช่องท้องอย่างรุนแรง ซึ่งอาการนี้ได้เกิดขึ้นมา 2 วันก่อนหน้านี้แล้ว รวมทั้งมีไข้ขึ้น 2 องศาด้วย แต่ฮูดินีก็ไม่ยอมไปพบแพทย์ เขายังคงทำการแสดงอยู่ หลังการแสดงเขาถูกผู้ชมคนหนึ่ง ชกเข้าที่หน้าท้องอย่างรุนแรงแบบที่เขาชอบท้าให้ชกอยู่บ่อย ๆ โดยที่เขาไม่ทันได้ตั้งตัว
ในปัจจุบัน เชื่อว่าฮูดินีเสียชีวิตเพราะไส้ติ่งอักเสบ และการถูกชกเข้าที่หน้าท้องยิ่งทำให้อาการหนักยิ่งขึ้น แต่ก็มีบางส่วนเชื่อว่าเขาเสียชีวิตเพราะถูกวางยาจากบุคคลที่เสียประโยชน์จากการเข้าทรงที่ฮูดินีได้เปิดโปง
อูนไบควอเดียม
อูนไบควอเดียม (Unbiquadium, Unbiquadium ) เป็นธาตุที่มีเลขอะตอมเท่ากับ 124 และมีสัญลักษณ์ Ubq
"อูนไบควอเดียม" เป็นชื่อชั่วคราวในระบบ IUPAC และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-ยูเรเนียม" (eka-uranium) อูนไบควอเดียมเป็นธาตุในหมู่ซูเปอร์แอกทิไนด์
เจ้าหญิงฟร็องซวซแห่งออร์เลอ็อง (ค.ศ. 1902–1953)
เจ้าหญิงฟร็องซวซแห่งออร์เลอ็อง (Françoise d'Orléans)
พระประวัติ
เจ้าหญิงฟร็องซวซแห่งออร์เลอ็อง ประสูติเมื่อวันที่ 25 ธันวาคม พ.ศ. 2445 ณ ปารีส ประเทศฝรั่งเศส เป็นพระธิดาพระองค์ที่ 2 ใน เจ้าชายจีนส์ ดยุกแห่งกุสซี และ เจ้าหญิงอิซาเบลแห่งออร์เลอ็อง (2421-2504) โดยทรงเป็นปิตุจฉา(ป้าฝ่ายพ่อ)ใน เจ้าชายอ็องรี เคานต์แห่งปารีส
เสกสมรส
พระองค์ทรงเสกสมรสกับ เจ้าชายคริสโตเฟอร์แห่งกรีซและเดนมาร์ก เมื่อวันที่ 11 กุมภาพันธ์ พ.ศ. 2472 โดยเป็นพระชายาพระองค์ที่ 2 โดยรับพระราชทานพระอิสริยยศที่ เฮอร์รอยัลไฮเนส เจ้าหญิงคริสโตเฟอร์แห่งกรีซและเดนมาร์ก โดยมีพระโอรส 1 พระองค์คือ
รี ฮยัง-อก
รี ฮยัง-อก เป็นผู้ตัดสินฟุตบอลชาวเกาหลีเหนือและอดีตนักฟุตบอลหญิงทีมชาติเกาหลีเหนือ ในตำแหน่งกองกลาง เธอเคยเข้าแข่งขันฟุตบอลโลกหญิงสองครั้งได้แก่ 1999 และ 2003 ซึ่งสหรัฐอเมริกาเป็นเจ้าภาพทั้งสองครั้ง โดยทีมชาติเกาหลีเหนือทำผลงานได้ดีที่สุดเพียงในรอบแบ่งกลุ่มเท่านั้น เธอตั้งใจที่จะเป็นผู้ตัดสินฟุตบอลหลังจากเลิกเล่นฟุตบอลอาชีพเนื่องจากเธอเห็นผู้หญิงลงทำหน้าที่ตัดสินในการแข่งขันฟุตบอลโลกทั้งในปี 1999 และ 2003 ซึ่งเธอไม่เคยเห็นผู้หญิงทำหน้าที่ผู้ตัดสินฟุตบอลมาก่อน นอกจากนี้เธอยังต้องการจะสัมผัสบรรยากาศฟุตบอลโลกอีกครั้งด้วย เธอได้รับคัดเลือกเข้าในรายชื่อผู้ตัดสินฟุตบอลของฟีฟ่าใน ค.ศ. 2005 ซึ่งทำให้เธอสามารถลงทำหน้าที่ตัดสินในการแข่งขันระดับนานาชาติได้ และได้รับเลือกให้ทำหน้าที่ตัดสินในการแข่งขันฟุตบอลโลกหญิง 2015 ที่ประเทศแคนาดาและ 2019 ที่ประเทศฝรั่งเศส
ฟุตบอลโลกหญิง 2015
รี ฮยัง-อกลงตัดสินในการแข่งขันฟุตบอลโลกหญิง 2015 ที่ประเทศแคนาดาจำนวน 4 นัด ได้แก่รอบแบ่งกลุ่ม 2 นัด รอบ 16 ทีมสุดท้าย 1 นัด และนัดชิงอันดับที่สาม
ฟุตบอลหญิงเอเชียนคัพ 2018
รี ฮยัง-อกลงตัดสินในการแข่งขันฟุตบอลหญิงเอเชียนคัพ 2018 ที่ประเทศจอร์แดนจำนวน 4 นัด ได้แก่รอบแบ่งกลุ่ม 2 นัด รอบรองชนะเลิศ 1 นัด และนัดชิงชนะเลิศ
ฟุตบอลโลกหญิง 2019
รี ฮยัง-อกลงทำหน้าที่ตัดสินในการแข่งขันรอบแบ่งกลุ่มฟุตบอลโลกหญิง 2019 ที่ประเทศฝรั่งเศสจำนวน 2 นัด
ญองอู้ ซอยะฮ่าน
พระเจ้าญองอู้ ซอยะฮ่าน (ညောင်ဦး စောရဟန်း, ; ประมาณ ค.ศ. 924–1001) เป็นพระมหากษัตริย์แห่งพม่าซึ่งครองราชย์ในช่วง ค.ศ. 956–1001 กษัตริย์นักบุญและในปกรณัมเล่าประวัติของพระองค์ไว้ทำนองเดียวกับพระเจ้าปทุมสุริยวงศ์หรือพระเจ้าแตงหวานว่าพระองค์เคยทำไร่แตงกวามาก่อน แต่ด้วยบุญญาธิการของพระองค์จึงได้ขึ้นครองราชย์และได้รับสมัญญานามว่า พระเจ้าแตงกวา หรือ พระเจ้าเกษตรกร (ตองตูจี้มี่น, MY တောင်သူကြီးမင်း) พระเจ้าญองอู้ ซอยะฮ่าน มีพระมเหสี 3 พระองค์เป็นซึ่งพี่น้องกัน ในปลายรัชกาลพระองค์ถูกยึดราชบัลลังก์โดยพระเจ้ากู้นซอจ้องพยู ก่อนที่พระมเหสี 2 องค์จะมีประสูติกาลพระราชโอรสซึ่งต่อมาก็คือ พระเจ้าจีนโซ่และพระเจ้าโซะกะเต้ ซึ่งก็ต่อมาก็ล้มล้างพระเจ้ากู้นซอจ้องพยูเช่นกัน
รางวัลทัวริง
'''รางวัลเอซีเอ็ม เอ. เอ็ม. ทัวริง''' (ACM A. M. Turing Award) เป็นรางวัลที่นับว่ามีเกียรติที่สุดในด้านวิทยาการคอมพิวเตอร์จากสมาคมคอมพิวเตอร์เอซีเอ็ม โดยจะให้กับบุคคลที่สร้างผลงานที่มีคุณค่ามหาศาลและมีประโยชน์ในระยะยาวกับสาขา จนกระทั่งปัจจุบันนี้ นักวิจัยส่วนใหญ่ที่ได้รับรางวัลทัวริงเป็นนักวิทยาการคอมพิวเตอร์ ถูกตั้งชื่อตาม อลัน ทัวริง ที่เป็นนักคณิตศาสตร์และเป็นหนึ่งในบุคคลที่ได้รับการยกย่องให้เป็นบิดาของวิทยาการคอมพิวเตอร์ยุคใหม่
เจ้าดวงเดือน ณ เชียงใหม่
เจ้าดวงเดือน ณ เชียงใหม่ ได้อุทิศตนเป็นแบบอย่างในการเป็นพลเมืองที่ดี บำเพ็ญประโยชน์ต่อชาติและสังคมส่วนรวมมีความกตัญญูต่อแผ่นดินเกิด สมกับที่เป็นสตรีสูงศักดิ์ งามพร้อมด้วยกริยามรรยาทแบบกุลสตรีไทย  ทั้งยังได้ดำรงเกียรติแห่งวงศ์ตระกูลได้อย่างสมบูรณ์ เจ้าดวงเดือน ณ เชียงใหม่ โปรดการแต่งกายแบบไทยล้านนาและรักที่จะส่งเสริมให้คนไทยรุ่นใหม่รักในความเป็นไทยและหวงแหนรักษ์ในวัฒนธรรมท้องถิ่นของตน
เจ้ายายเป็นที่รักใคร่และนับถือของชาวบ้านและประชาชนทั่วไป
อนึ่ง ในปีพุทธศักราช 2564 คณะกรรมการเอกลักษณ์ของชาติโดย พณฯ วิษณุ เครืองาม รองนายกรัฐมนตรี ได้ประกาศเกียรติคุณยกย่อง เจ้าดวงเดือน ณ เชียงใหม่ ให้เป็นบุคคล "ค่าแห่งแผ่นดิน" ในด้านการส่งเสริมศาสนาและวัฒนธรรม
ประวัติ
เจ้าดวงเดือน ณ เชียงใหม่ เกิดในวันวิสาขบูชาซึ่งเป็นวันเพ็ญจึงได้รับขนานนามว่า "ดวงเดือน" เป็นธิดาคนที่สามในเจ้าราชภาคินัย (เมืองชื่น ณ เชียงใหม่) ผู้เป็นโอรสในเจ้าราชภาติกาวงศ์ (เจ้าบัวรวงศ์) กับเจ้าฟองนวล เจ้าดวงเดือน ณ เชียงใหม่มีเจ้าพี่เจ้าน้องร่วมอุทรหม่อมมารดา หม่อมเทพ หรือ หม่อมจันทร์เทพ ณ เชียงใหม่ ตามลำดับ คือ เจ้าอาทิตย์ เจ้านิภาพันธุ์ และเจ้าประเวศ ณ เชียงใหม่
ตั้งแต่เยาว์วัย เจ้าดวงเดือน ณ เชียงใหม่ ได้รับความเมตตาและอนุบาลเป็นอย่างดีจาก เจ้าบัวทิพย์ ณ เชียงใหม่ ผู้เป็นพระราชธิดาในเจ้าแก้วนวรัฐ เจ้าหลวงนครเชียงใหม่ องค์ที่ 9 แห่งราชวงศ์ทิพย์จักร กับ แม่เจ้าจามรีวงศ์ ณ เชียงใหม่ หรือ เจ้าจามรีวงศ์  โดยเจ้าบัวทิพย์ ณ เชียงใหม่ได้ทรงรับเจ้าดวงเดือน ณ เชียงใหม่ เป็นพระธิดาบุญธรรมและทรงให้ความรักและอภิบาลเป็นอย่างดี  เจ้าดวงเดือน ณ เชียงใหม่ ได้รับการฝึกอบรมด้านการเรือนอย่างเคร่งครัดจากคุ้มหลวง  ได้ศึกษาการทำอาหาร การทำยาสมุนไพร และเรียนการฟ้อนรำ ขับกล่อมเพลงแบบราชสำนักสยามล้านนาเพื่อต้อนรับราชอาคันตุกะ  เจ้าดวงเดือน ณ เชียงใหม่เข้ารับการศึกษาที่โรงเรียนเรยีนาเชลีวิทยาลัย (ป.1-3) โรงเรียนวัฒโนทัยนอก ปัจจุบันคือ โรงเรียนคำเที่ยงอนุสรณ์ (ป.4-ม.3) โรงเรียนวัฒโนทัยพายัพ (ม.4-5) และโรงเรียนดาราวิทยาลัย (ม.6)   ขณะอายุประมาณ 18-19 ปี เจ้าดวงเดือน ณ เชียงใหม่ สมรสกับพิรุณ อินทราวุธ อดีตสมาชิกสภาผู้แทนราษฎรจังหวัดเชียงใหม่  มีบุตร-ธิดา 4 คน คือ
การเสียชีวิต
เจ้าดวงเดือน ณ เชียงใหม่ ถึงแก่กรรมด้วยโรคชรา เมื่อวันที่ 2 มกราคม พ.ศ. 2566 สิริอายุ 93 ปี 7 เดือน มีพิธีบำเพ็ญกุศลศพ ณ วัดพระสิงห์วรมหาวิหาร และพิธีส่งสการตานคาบเมื่อวันที่ 11 กุมภาพันธ์ พ.ศ. 2566 ณ วัดสวนดอก อำเภอเมืองเชียงใหม่ จังหวัดเชียงใหม่
การทำงาน
เจ้าดวงเดือน ณ เชียงใหม่ สอบเข้าเป็นผู้พิพากษาสมทบศาลคดีเด็กและเยาวชน ได้ในปี พ.ศ. 2513 และเป็นบรรณาธิการหนังสือพิมพ์เสียงเชียงใหม่ ทั้งเป็นนักจัดรายการวิทยุ ได้รับรางวัล Voice of America ที่ต่อมาได้รับเลือกเป็นสมาชิกสภานิติบัญญัติแห่งชาติ  เป็นผู้ส่งเสริมกิจการการทอผ้าในกลุ่มสตรีภาคเหนือโดยริเริ่มกิจการฝ้ายดวงเดือนเพื่อส่งเสริมอุตสาหกรรมในครัวเรือน  เจ้าดวงเดือน ณ เชียงใหม่ ได้รับคัดเลือกให้เป็นประธานสภาอุตสหกรรมภาคเหนือ และยังได้ดำรงตำแหน่งประธานสภาวัฒนธรรมจังหวัดเชียงใหม่คนแรกในประเทศไทย   เจ้าดวงเดือน ณ เชียงใหม่ ได้รับการยกย่องให้เป็นผู้ที่มีความรักในท้องถิ่นวัฒนธรรมไทยล้านนาอย่างแรงกล้า มีความจงรักภักดีต่อสถาบันชาติ ศาสนา และพระมหากษัตริย์เป็นที่ยิ่ง   เจ้าดวงเดือน ณ เชียงใหม่  ได้อนุรักษ์และส่งเสริมการแต่งกายของสตรีในภาคเหนือด้วยผ้าไทยและจัดให้มีการนำเอาประเพณีการทานข้าวบนขันโตกแบบไทยล้านนากลับมาเผยแพร่จนได้รับความนิยมอีกครั้งในสมัยปัจจุบัน    เจ้าดวงเดือน ณ เชียงใหม่ โปรดอุทิศตนเพื่อการสังคมสงเคราะห์ การสาธาณกุศล และการศาสนกุศลอย่างต่อเนื่องตลอดมา
มูลนิธิเจ้าดวงเดือน ณ เชียงใหม่
ในปี พ.ศ. 2558 ได้จัดตั้งมูลนิธิเจ้าดวงเดือน ณ เชียงใหม่ ขึ้นโดยมีวัตถุประสงค์ดังนี้
เชโลเวคโนมเร 217
เชโลเวคโนมเรดวาซโตซิมนาดซาท เป็นภาพยนตร์ต่อต้านนาซี ภาพยนตร์เล่าเนื้อเรื่องเกี่ยวกับหญิงสาวชาวรัสเซียที่ทำงานในครอบครัวชาวเยอรมัน โดยที่เธอจะถูกเรียกว่า "หมายเลข 217" เช่นกันกับเชลยคนอื่น ซึ่งเป็น OST-Arbeiter ในฐานะแรงงานเยี่ยงทาส
คัตติงครูว์
คัตติงครูว์ (Cutting Crew) เป็นวงร็อกจากอังกฤษ ก่อตั้งในปี ค.ศ. 1985 มีซิงเกิลที่รู้จักกันดีคือ "(I Just) Died in Your Arms" และ "I've Been in Love Before"
สมาคมฟุตบอลอิรัก
สมาคมฟุตบอลอิรัก (الاتحاد العراقي لكرة القدم, Iraq Football Association) เป็นหน่วยงานที่กำกับดูแลฟุตบอลในประเทศอิรัก    มีสำนักงานใหญ่ตั้งอยู่ที่แบกแดด ก่อตั้งขึ้นเมื่อปี พ.ศ. 2491 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติอิรัก
บุญส่ง ไข่เกษ
ผู้ช่วยศาสตราจารย์ บุญส่ง ไข่เกษ สมาชิกวุฒิสภาไทย ชุดที่ 12 อดีตสมาชิกวุฒิสภา จังหวัดตราด เป็นอดีตสมาชิกสภาผู้แทนราษฎรจังหวัดตราด สังกัดพรรคประชาธิปัตย์ เป็นสมาชิกสภาที่ปรึกษาเศรษฐกิจและสังคมแห่งชาติ และเป็นอาจารย์ประจำวิทยาลัยนครราชสีมา
ประวัติ
บุญส่ง ไข่เกษ เกิดเมื่อวันที่ 1 มกราคม พ.ศ. 2492 ที่อำเภอเขาสมิง จังหวัดตราด เป็นบุตรของนายเสรี กับนางมะลิ ไข่เกษ สำเร็จการศึกษาระดับปริญญาตรีจาก 2 สถาบัน คือ ปริญญาวิทยาศาสตร์บัณฑิต (สุขาภิบาล) เกียรตินิยมอันดับ 2 รางวัลเหรียญทอง จากมหาวิทยาลัยมหิดล ปริญญารัฐศาสตร์บัณฑิต และนิติศาสตร์บัณฑิต จากมหาวิทยาลัยสุโขทัยธรรมาธิราช เขาสำเร็จการศึกษาระดับปริญญาโทวิศวกรรมศาสตร์มหาบัณฑิต (วิศวกรรมสุขาภิบาล) จากจุฬาลงกรณ์มหาวิทยาลัย ปริญญาโทสาธารณสุขศาสตร์ สาขาการจัดการคุณภาพน้ำ จากมหาวิทยาลัยทูเลน สหรัฐอเมริกา และปริญญาเอกวิศวกรรมเคมี เกียรตินิยมดีมาก จาก Université Savoie ประเทศฝรั่งเศส
การทำงาน
บุญส่ง ไข่เกษ เคยเป็นอาจารย์ประจำ และหัวหน้าภาควิชาวิทยาศาสตร์อนามัยสิ่งแวดล้อม คณะสาธารณสุขศาสตร์ มหาวิทยาลัยมหิดล ตั้งแต่ปี พ.ศ. 2515 ถึง พ.ศ. 2537 ดำรงตำแหน่งทางวิชาการเป็นผู้ช่วยศาสตราจารย์ ต่อมาลาออกจากราชการ เข้าทำงานที่บริษัทที่ปรึกษาด้านวิศวกรรมและสิ่งแวดล้อม ในปี พ.ศ. 2537
บุญส่ง ไข่เกษ ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในพื้นที่จังหวัดตราด สังกัดพรรคประชาธิปัตย์ และได้รับเลือกตั้งเป็นสมัยแรก ต่อมาในปี พ.ศ. 2549 เขาได้หันมาลงสมัครและได้รับเลือกตั้งเป็นสมาชิกวุฒิสภาจังหวัดตราด แต่ยังไม่ได้ปฏิบัติหน้าที่ได้เกิดการรัฐประหารในเดือนกันยายนของปีเดียวกัน ต่อมาในปี พ.ศ. 2553 เขาได้รับการสรรหาและเลือกตั้งเป็นสมาชิกสภาที่ปรึกษาเศรษฐกิจและสังคมแห่งชาติ ชุดที่ 3
ต่อมาในปี พ.ศ. 2557 ได้ลงสมัครและได้รับเลือกตั้งเป็นสมาชิกวุฒิสภาจังหวัดตราดอีกครั้งหนึ่ง โดยเป็นสมาชิกวุฒิสภาไทยระหว่างวันที่ 30 มีนาคม พ.ศ. 2557 – 24 พฤษภาคม พ.ศ. 2557 และสิ้นสุดลงเนื่องจากรัฐประหาร
ในปี พ.ศ. 2562 ได้รับแต่งตั้งเป็นสมาชิกวุฒิสภา
จีเอ็มเอ็ม
จีเอ็มเอ็ม อาจหมายถึง
เขตคลองเตย
คลองเตย เป็นหนึ่งในห้าสิบเขตของกรุงเทพมหานคร ถือเป็นเขตเศรษฐกิจใหม่และการพัฒนาตามแนววงแหวนอุตสาหกรรม
ที่ตั้งและอาณาเขต
เขตคลองเตยตั้งอยู่ริมฝั่งแม่น้ำเจ้าพระยา ทางตอนกลางค่อนไปทางตะวันตกของฝั่งพระนคร มีอาณาเขตติดต่อกับเขตต่าง ๆ เรียงตามเข็มนาฬิกาดังนี้
ประวัติ
ย้อนไปถึงประมาณพุทธศตวรรษที่ 14 (คริสต์ศตวรรษที่ 9) บริเวณเขตคลองเตยเคยเป็นที่ตั้งของ เมืองปากน้ำพระประแดง เป็นเมืองหน้าด่านปากน้ำเจ้าพระยาก่อนที่จะขึ้นไปสู่เมืองอื่น ๆ (อยู่ตรงข้ามกับเมือง (อำเภอ) พระประแดงในปัจจุบัน ซึ่งสร้างขึ้นในสมัยรัชกาลที่ 1)
เมื่อมีการจัดการปกครองส่วนภูมิภาคในสมัยรัชกาลที่ 5 บริเวณนี้จึงอยู่ในเขตการปกครองของเมือง (จังหวัด) พระประแดง โดยมีฐานะเป็น ตำบลคลองเตย ขึ้นกับอำเภอพระโขนง ต่อมาอำเภอพระโขนงได้ย้ายมาขึ้นกับจังหวัดพระนคร และได้มีการยุบรวมจังหวัดธนบุรีกับจังหวัดพระนคร เปลี่ยนฐานะเป็นนครหลวงกรุงเทพธนบุรีและกรุงเทพมหานคร ซึ่งได้เปลี่ยนการเรียกหน่วยการปกครองใหม่ด้วย ตำบลคลองเตยจึงเปลี่ยนแปลงฐานะเป็น แขวงคลองเตย เป็นพื้นที่การปกครองของสำนักงานเขตพระโขนง
ภายหลังเขตพระโขนงมีความเจริญและมีประชากรหนาแน่นขึ้น พื้นที่บางแห่งอยู่ไกลจากสำนักงานเขต ในวันที่ 27 เมษายน พ.ศ. 2532 กรุงเทพมหานครจึงได้จัดตั้งสำนักงานเขตพระโขนง สาขา 1 (คลองเตย) ขึ้นดูแลแขวงคลองเตย แขวงคลองตัน และแขวงพระโขนง และในวันที่ 9 พฤศจิกายน พ.ศ. 2532 กระทรวงมหาดไทยได้แบ่งพื้นที่แขวงทั้งสามตั้งเป็น เขตคลองเตย กรุงเทพมหานคร
จนกระทั่งในวันที่ 31 มีนาคม พ.ศ. 2538 กรุงเทพมหานครได้จัดตั้งแขวงคลองเตยเหนือ แขวงคลองตันเหนือ และแขวงพระโขนงเหนือ โดยใช้ถนนสุขุมวิทเป็นเส้นแบ่งเขตออกจากแขวงเดิม และให้สำนักงานเขตคลองเตย สาขา 1 ดูแลพื้นที่แขวงใหม่ดังกล่าวซึ่งต่อมาได้แยกออกไปเป็นเขตวัฒนาใน พ.ศ. 2540
การแบ่งเขตการปกครอง
เขตคลองเตยมีหน่วยการปกครองย่อย 3 แขวง ได้แก่
เศรษฐกิจชุมชน
ที่ชุมชนเกาะกลางน้ำ เขตคลองเตย ผู้ที่อาศัยอยู่ยังชุมชนนี้ประกอบอาชีพเกษตรกรรม ด้วยการปลูกผักและเพาะเห็ดหลายชนิด เช่น เห็ดนางฟ้า เห็ดนางฟ้าภูฏาน เห็ดเป๋าฮื้อ เห็ดหูหนู
เหตุการณ์สำคัญ
เหตุเพลิงไหม้โกดังเก็บสารเคมีในกรุงเทพ พ.ศ. 2534 2 มีนาคม พ.ศ. 2534 ได้เกิดเพลิงไหม้ขึ้นที่โกดังเก็บสารเคมีของการท่าเรือแห่งประเทศไทยมีผู้เสียชีวิตทันที 4 ราย บาดเจ็บสาหัส และทุพพลภาพจำนวนมาก ตำรวจดับเพลิงบาดเจ็บสาหัส 16 ราย ชาวบ้านบาดเจ็บสาหัส 27 ราย ไร้ที่อยู่อาศัย 5417 ราย บ้านไฟไหม้ 647 หลัง
เลนินวปอลเช
เลนินวปอลเช (Ленин в Польше) เป็นภาพยนตร์แนวชีวิตเรื่องยาวจากสหภาพโซเวียตในปี 1966 กำกับโดย Sergei Yutkevich ภาพยนตร์เรื่องนี้เล่าชีวประวัติของวลาดีมีร์ เลนินขณะอยู่ในโปแลนด์ในปี 1914 Yutkevich ได้รับรางวัลผู้กำกับภาพยนตร์ยอดเยี่ยมในงานเทศกาลภาพยนตร์กานในปี 1966
อูนไบเทรียม
อูนไบเทรียม (Unbitrium, Unbitrium ) เป็นธาตุที่มีเลขอะตอมเท่ากับ 123 และมีสัญลักษณ์ Ubt
"อูนไบเทรียม" เป็นชื่อชั่วคราวในระบบ IUPAC และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-โพรแทกทิเนียม" (eka-protactinium)
อูนไบเทรียมเป็นธาตุในหมู่ซูเปอร์แอกทิไนด์
พิพิธภัณฑ์โบราณวัตถุเอเชียตะวันออก
พิพิธภัณฑ์โบราณวัตถุเอเชียตะวันออก (Östasiatiska museet; Museum of Far Eastern Antiquities) ตั้งอยู่ที่กรุงสต็อกโฮล์ม ประเทศสวีเดน ก่อตั้งขึ้นโดยรัฐสภาแห่งราชอาณาจักรสวีเดนใน พ.ศ. 2469 โดยร่วมมือกับยูฮัน กุนนาร์ อันแดร์สัน (พ.ศ. 2417–2503) ผู้อำนวยการพิพิธภัณฑ์ อาคารพิพิธภัณฑ์มีชื่อว่าทิกฮูเซตตั้งอยู่ที่ เชปป์โฮล์มเมน และพิพิธภัณฑ์ได้เป็นส่วนหนึ่งของ หน่วยงานพิพิธภัณฑ์วัฒนธรรมโลกแห่งชาติสวีเดน ตั้งแต่ พ.ศ. 2542 ร่วมกับพิพิธภัณฑ์วัฒนธรรมโลก พิพิธภัณฑ์ชาติพันธุ์วรรณนา และพิพิธภัณฑ์เมดิเตอร์เรเนียน
ภาพรวม
แต่เดิมพิพิธภัณฑ์มีรากฐานมาจากการค้นพบสิ่งใหม่ ๆ ในประเทศจีนของอันแดร์สันในช่วง พ.ศ. 2463–2472 ซึ่งวัตถุต่าง ๆ มาจากยุคก่อนประวัติศาสตร์เอเชียตะวันออกที่ยังไม่ทราบที่มาจนถึงปัจจุบัน ในปัจจุบันนี้ พิพิธภัณฑ์มีของสะสมหลากหลายจากประเทศญี่ปุ่น เกาหลี อินเดีย และจีน มีการจัดแสดงนิทรรศการโบราณคดี ศิลปะแบบดั้งเดิม และวัฒนธรรมร่วมสมัย และเปิดให้สาธารณชนได้เข้าถึงห้องสมุดค้นคว้าวิจัยขนาดใหญ่ ครั้งสุดท้ายที่พิพิธภัณฑ์เผยแพร่สารบัญรายการวัตถุคือ พ.ศ. 2506 พิพิธภัณฑ์ยังเผยแพร่วารสารรายปีเกี่ยวกับงานวิจัยหัวข้อเอเชียตะวันออกยุคโบราณที่มีชื่อว่า แถลงการณ์ของพิพิธภัณฑ์โบราณวัตถุเอเชียตะวันออก (Bulletin of the Museum of Far Eastern Antiquities)
ประวัติและตัวอาคาร
ประวัตศาสตร์ของพิพิธภัณฑ์เริ่มตั้งแต่ พ.ศ. 2469 เมื่อชุดของสะสมจากเอเชียตะวันออกในพิพิธภัณฑ์โบราณวัตถุเอเชียตะวันออกได้ก่อตั้งขึ้นในฐานะพิพิธภัณฑ์แห่งชาติโดยการริเริ่มของคณะกรรมธิการประเทศจีน ชุดของสะสมที่เป็นแก่นหลักของพิพิธภัณฑ์ได้รับการนำกลับมาที่ประเทศสวีเดนโดยกุสตาฟ กุนนาร์ อันแดร์สัน
อาคารหลักของพิพิธภัณฑ์เป็นอาคารเก็บปืนใหญ่เก่าของกองทัพเรือที่สร้างขึ้นในช่วง พ.ศ. 2242–2247 เพื่อเป็นโรงม้าขององครักษ์ในพระเจ้าคาร์ลที่ 12 อาคารออกแบบโดยสถาปนิกชื่อว่า นิโคเดมุส เทสซิน ปีกอาคารทางทิศใต้สร้างใน พ.ศ. 2267–2271 และตกแต่งให้เป็นโรงเก็บเรือไปจนถึงปืนใหญ่จึงได้รับการขนานนามว่าเป็นโรงปืนใหญ่ ในกลางศตวรรษที่ 19 มีการต่อเติมเพิ่มอีกหนึ่งชั้นซึ่งออกแบบโดยกุสตาฟ อดอล์ฟ โบลม และได้กลายมาเป็นอาคารในรูปแบบปัจจุบันใน พ.ศ. 2460 และโถงด้านในได้รับการบูรณะในช่วง พ.ศ. 2503–2506
ของสะสม
พิพิธภัณฑ์เก็บรักษาของสะสมไว้ราว 100,000 ชิ้น จุดสำคัญคือโบราณคดีและศิลปะจากประเทศจีน และยังสะสมวัตถุจากประเทศญี่ปุ่น อินเดีย และเอเชียตะวันออกเฉียงใต้ ที่ได้รับมาผ่านการซื้อขายและการบริจาค พิพิธภัณฑ์มีห้องสมุดเอเชียตะวันออกขนาดใหญ่ที่เก็บรักษาหนังสือจากห้องสมุดหลวงและห้องสมุดมหาวิทยาสต็อกโฮล์ม
พิพิธภัณฑ์แห่งนี้เก็บรักษาของสะสมจากประเทศไทยจำนวน 140 ชิ้นโดยประมาณ เช่น พระพุทธรูป เครื่องปั้นจากสวรรคโลก วัตถุหลายชิ้นเป็นส่วนหนึ่งของชุดของสะสมโดยจอร์จ ฟอน เบเคซี ผู้เชี่ยวชาญด้านศิลปะเอเชียและนักสะสมศิลปะ เบเคซีได้บริจาคชุดของสะสมทั้งหมดของตนให้แก่มูลนิธิโนเบลเมื่อเสียชีวิตใน พ.ศ. 2515
เดอะบรีดเดอส์
เดอะบรีดเดอส์ (The Breeders) เป็นวงอัลเทอร์เนทีฟร็อกอเมริกันก่อตั้งวงใน เมืองลอสแอนเจลิส จาก สหรัฐอเมริกา ก่อตั้งวงในปี 1988 ในโอไฮโอ โดย คิม ดีล แห่งวง พิกซีส์ (Pixies)  (ร้องนำและกีตาร์) เคลลี่ ดีล (กีตาร์) เชอร์ริล ลินด์เซย์ (กีตาร์) แมนโด โลเปซ (เบส) และ โฮเซ่ เมเดเลส (กลอง)
แจ็กกี วิลสัน
แจ็ก ลีรอย "แจ็กกี" วิลสัน จูเนียร์ (Jack Leroy "Jackie" Wilson, Jr.) (9 มิถุนายน ค.ศ. 1934 - 21 มกราคม ค.ศ. 1984) เป็นนักร้องชาวอเมริกัน เป็นที่รู้จักว่า "มร.เอกไซต์เมนต์" วิลสันมีบทบาทในการส่งผ่านเพลงริธึมแอนด์บลูส์ไปเป็นโซล เขามมีชื่อเสียงเรื่องเป็นต้นฉบับนักแสดงโชว์ และถือเป็นนักร้องนักแสดงที่ทรงพลังที่สุดคนหนึ่ง ในประวัติศาสตร์เพลงอาร์แอนด์บีและร็อก เขามีชื่อเสียงมากขึ้นในช่วงปีแรก ๆ กับการเป็นสมาชิกวงอาร์แอนด์บี ที่ชื่อ เดอะโดมิโนส์ เขาก้าวสู่ศิลปินเดี่ยวในปี 1957 และมีซิงเกิลฮิตกว่า 50 ซิงเกิล ที่มีหลากหลายแนวเพลงอย่าง อาร์แอนด์บี, ป็อป, โซล, ดู-ว็อป และอีซีลิสเซนนิง ในระหว่างแสดงคอนเสิร์ตการกุศลในปี 1975 เขาเกิดล้มลงบนเวทีกับอาการหัวใจวาย และเข้าสู่อาการโคม่า ซึ่งเขาอยู่ในอาการโคม่านี้มานานเกือบ 9 ปี จนเขาเสียชีวิตในปี 1984
วิลสันมีชื่ออยู่ในร็อกแอนด์โรลฮอลออฟเฟมในปี 1984 ในปี 2004 นิตยสารโรลลิงสโตนให้ให้เขาติดอันดับ 68 ในหัวข้อ 100 ศิลปินที่ยอดเยี่ยมที่สุดตลอดกาล
อ้างอิง
1934 1984
สุภาพบุรุษเสือไทย
สุภาพบุรุษเสือไทย เป็นภาพยนตร์ไทยที่ออกฉายในปี พ.ศ. 2492 ถ่ายทำด้วยฟิล์มสี 16 ม.ม. ใช้เสียงพากย์สด สร้างจากนวนิยายเรื่องดัง 'เสือไทยผู้สุภาพ' ของ เสนีย์ บุษปะเกศ ซึ่งลงตีพิมพ์เป็นตอนๆ ในนิตยสารนิกรวันอาทิตย์ อำนวยการสร้างโดย แท้ ประกาศวุฒิสาร  กำกับการแสดงโดย หม่อมเจ้าศุกรวรรณดิศ ดิศกุล โดยเปลี่ยนชื่อเรื่องเป็น 'สุภาพบุรุษเสือไทย' เพื่อให้จดจำง่าย ภาพยนตร์ถ่ายทำที่จังหวัดราชบุรี ซึ่งเป็นบ้านเกิดของแท้  เมื่อปี พ.ศ. 2491 รวมเวลา 3 เดือน
ได้รับรางวัลสำเภาทอง บทภาพยนตร์ยอดเยี่ยม และหม่อมเจ้าศุกรวรรณดิศ ได้รับรางวัลพิเศษในฐานะเป็นผู้นำในการสร้างภาพยนตร์ (16 มม.) ในการประกาศผลรางวัลตุ๊กตาทอง ครั้งที่ 1 ประจำปี พ.ศ. 2500 เมื่อวันที่ 3 สิงหาคม พ.ศ. 2500
เนื่องจากภาพยนตร์ได้รับความนิยมสูง จึงมีผู้สร้างภาพยนตร์เกี่ยวกับ "เสือ" ติดตามมาเป็นจำนวนมาก เช่น เสือไทยอาละวาด (สุภาพบุรุษเสือไทยภาคสมบูรณ์) ออกฉายเมื่อ พ.ศ. 2493 ต่อมาสร้างใหม่ พ.ศ. 2522 โดย จารึก สงวนพงษ์ นำแสดงโดย สมบัติ เมทะนี
การสร้าง
สุภาพบุรุษเสือไทยนั้นเป็นเรื่องจริง เสือไทยเป็นคนรุ่นเดียวกับกรมหลวงชุมพร เป็นศิษย์อาจารย์เดียวกับกรมหลวงชุมพร เสือไทยมีภรรยาชื่อ นางแถม ต้นทุนในการสร้างเรื่องนี้ประมาณ แสนกว่าบาท โดยคุณแท้ได้ไปเอาเงินจากทางคุณสำเนาว์ เศรษฐบุตร มาสร้างเป็นบางส่วน ทั้งคุณแท้กับคุณสำเนาว์สนิทกันมาตั้งแต่สมัยคุณแท้ทำงานอยู่ที่แผนกส่งเสริมการท่องเที่ยว กระทรวงพานิชย์ ประชุม จุลละภมรทำหน้าที่เขียนบทภาพยนตร์ โดยใช้นามปากกว่า ประจิต จุลพันธ์ ด้านพระเอกของเรื่องเหตุที่เลือกสุรสิทธิ์ สัตยวงศ์ ด้วยบังเอิญวันหนึ่งคุณแท้ไปเจอคุณสุรสิทธิ์ ดาราละครเวทีชื่อดังในยุคนั้น เดินเล่นอยู่แถวเวิ้งนครเขษม คุณแท้ชอบคุณสุรสิทธิ์มาตั้งแต่เล่นละครเวทรเรื่อง พันท้ายนรสิงห์ ก็เลยเข้าไปพูดคุย บอกผมจะทำหนังกับท่านศุกรวรรณดิศ อยากให้สุรสิทธิ์มาเล่นเป็นพระเอก สุรสิทธิ์ก็ตกลงเพราะเพิ่งจะผิดหวังจากทางอัศวินภาพยนตร์ ที่เปิดหนังเรื่อง พันท้ายนรสิงห์ แต่ตนเองไม่ได้เล่นบทพันท้าย เหมือนสมัยเป็นละครเวที ด้านนางเอกก็ได้สอางค์ ทิพยทัศน์ นางเอกจากเรื่อง แดนคนเดน ของบูรพาศิลป์มาแสดง ม.จ.ศุกรววรรณดิศตั้งชื่อบริษัทว่า ปรเมรุภาพยนตร์ ยกกองถ่ายไปถ่ายทำกันถึงสถานที่จิรง แถวทุ่งอรัญญิก ตำบลเกาะพลับพลา อำเภอเมือง จังหวัดราชบุรี ที่นี่ยังเป็นบ้านเกิดของคุณแท้ด้วย
เกียวโตแอนิเมชัน
บริษัท เกียวโตแอนิเมชัน จำกัด (Kyoto Animation Co., Ltd.) หรือเรียกโดยย่อว่า เกียวอะนิ (京アニ (KyoAni)) เป็นสตูดิโอผลิตอนิเมะญี่ปุ่น ตั้งอยู่ในเมืองอูจิ จังหวัดเกียวโต ประเทศญี่ปุ่น ก่อตั้งขึ้นเมื่อ พ.ศ. 2524 โดยอดีตพนักงานจาก มูชิโปร มี ฮิเดอากิ ฮัตตะ เป็นประธานบริษัท เกียวโตแอนิเมชันเป็นบริษัทแม่ของสตูดิโอแอนิเมชันดู (Animation Do) ซึ่งตั้งอยู่ ณ จังหวัดโอซากะ เกียวโตแอนิเมชันผลิตผลงานอนิเมะออกอากาศทางโทรทัศน์และภาพยนตร์อนิเมะจำนวนมาก นักวาดภาพแอนิเมชันของเกียวโตแอนิเมชันเป็นพนักงานประจำและได้รับค่าจ้างเป็นเงินเดือน ไม่เหมือนกับในสตูดิโอแอนิเมชันอื่นที่ส่วนใหญ่จะเป็นพนักงานฟรีแลนซ์ ทำให้นักวาดภาพแอนิเมชันของเกียวโตแอนิเมชัน สามารถให้ความสำคัญกับคุณภาพของผลงานได้ดีกว่า
ประวัติ
บริษัทก่อตั้งร่วมกันโดยคู่สามีภรรยา โยโกะ ฮัตตะและฮิเดอากิ ฮัตตะ ในปี 2524 เธอเคยทำงานให้กับ มูชิโปรดักชัน จนกระทั่งเธอเป็นอิสระจากสตูดิโอเมื่อเธอย้ายไปเกียวโต หลังเธอแต่งงานกับฮิเดอากิ ฮัตตะ ฮิเดอากิ ทำหน้าที่เป็นประธานและโยโกะทำหน้าที่เป็นรองประธาน บริษัทกลายเป็นบริษัทจำกัด ในปี 2528 และกลายเป็นบริษัทร่วมทุนในปี 2542 โลโก้ของบริษัทมีต้นกำเนิดมาจากอักษรคันจิ เกียว (京) ตัวอักษรแรกของเกียวโต ในช่วงแรก บริษัทมีส่วนเกี่ยวข้องในการผลิตอนิเมะเรื่อง คิดดี้เกรด, อินุยาฉะ เทพอสูรจิ้งจอกเงิน, เทนจิยูนิเวิร์ส, เนิร์สวิตช์โคมูกิ, และ เจเนอเรเตอร์กอวล์ เกียวโตแอนิเมชันยังได้ผลิตแอนิเมชันเพลงเปิดและเพลงปิดให้กับวิดีโอเกมชุด จิกเคียวพาวเวอร์ฟูลโปรยาคิว (พาวเวอร์โปร) วิดีโอเกมเบสบอลของโคนามิ
ตั้งแต่ปี 2552 เกียวโตแอนิเมชันเป็นเจ้าภาพจัดงานประกวด เกียวโตแอนิเมชันอะวอร์ด ประจำปีเพื่อค้นหาเรื่องราวใหม่ ๆ ที่ต่อมาจะได้ตีพิมพ์ใน เคเอเอสูมะบุงโกะ สำนักพิมพ์ในเครือ ผู้ชนะเลิศมีโอกาสที่เรื่องราวของตนจะได้รับการดัดแปลงเป็นอนิเมะ รักสุดเพี้ยนของยัยเกรียนหลุดโลก!, ชมรมว่ายน้ำอิวาโทบิ, ฟากวิกฤตโลกวิญญาณ และ โลกสีรุ้งจอมปีศาจ คืออนิเมะที่ดัดแปลงจากนวนิยายที่ได้รับรางวัลชมเชยในการประกวดดังกล่าว ในปี 2557 นวนิยายเรื่อง ไวโอเล็ต เอเวอร์การ์เดน เป็นผลงานแรกและผลงานเดียวที่ชนะเลิศรางวัลใหญ่จากหนึ่งในสามสาขา ดานี คาวาลลาโร กล่าวว่า เกียวโตแอนิเมชันได้รับการยอมรับในเรื่องของมูลค่าการผลิตผลงานที่สูงและ "มีความรู้สึกไวต่อสิ่งมหัศจรรย์และความไม่แน่นอนของชีวิตธรรมดา"
ในเดือนพฤษภาคม 2563 บริษัทประกาศว่าพวกเขาจะหยุดงานตลอดทั้งเดือน เนื่องจากการระบาดทั่วของไวรัสโคโรนา
เหตุลอบวางเพลิง
ในช่วงเช้าวันที่ 18 กรกฎาคม 2562 คนร้ายได้บุกเข้าไปในสตูดิโอของเกียวโตแอนิเมชันในเขตฟูชิมิ นครเกียวโต ตะโกนขู่ฆ่าก่อนสาดของเหลวไวไฟซึ่งคาดว่าเป็นน้ำมันเชื้อเพลิงและจุดไฟเผาอาคารซึ่งมีอะนิเมเตอร์ทำงานอยู่ภายในประมาณ 70 คน จากคำให้การของผู้ที่อยู่ในบริเวณใกล้เคียง ผู้ที่อยู่ในอาคารบางส่วนได้วิ่งหนีออกมาขอความช่วยเหลือขณะที่ยังมีไฟลุกไหม้ตามตัว มีผู้เสียชีวิต 35 คน และได้รับบาดเจ็บอีก 34 คน คนร้ายซึ่งเป็นชายวัย 41 ปีและได้รับบาดเจ็บจากเหตุการณ์ในครั้งนี้เช่นกันนั้นได้รับสารภาพขณะถูกนำตัวส่งโรงพยาบาลว่าเป็นผู้ลงมือก่อเหตุ และถูกตำรวจควบคุมตัวขณะรักษาตัวที่โรงพยาบาล นอกจากนี้ยังพบอาวุธมีคมจำนวนหนึ่งตกอยู่ในบริเวณที่เกิดเหตุแต่ยังไม่มีการยืนยันว่าเป็นของผู้ก่อเหตุหรือไม่ เหตุการณ์นี้ถือเป็นเหตุการณ์สังหารหมู่ที่ร้ายแรงที่สุดในประเทศญี่ปุ่นในรอบ 3 ปี
นายกรัฐมนตรีชินโซ อาเบะได้แถลงการณ์แสดงความเสียใจต่อเหตุการณ์ที่เกิดขึ้น และประณามการก่อเหตุในครั้งนี้ว่า "เลวร้ายเกินคำบรรยาย" เหตุการณ์นี้เป็นที่พูดถึงในเครือข่ายสังคมออนไลน์เช่นทวิตเตอร์เป็นอย่างมาก โดยผู้ที่ติดตามผลงานของสตูดิโอได้แสดงความคิดเห็นและให้กำลังใจ บางส่วนโพสต์รูปภาพผลงานอนิเมะของเกียวโตแอนิเมชันประกอบ
ปฐมพงษ์ โพธิ์ประสิทธินันท์
ผู้ช่วยศาสตราจารย์ ดร.ปฐมพงษ์ โพธิ์ประสิทธินันท์ เป็นนักวิชาการทางบูรพคดีศึกษา สังกัดมหาวิทยาลัยมหิดล เคยมีผลงานเขียนทั้งบทกวีและบทความตามสื่อมวลชนมาระยะหนึ่งก่อนจะปักหลักทำงานสอนและวิจัยในวิชาชีพที่ถนัดอย่างจริงจังในปัจจุบัน
การศึกษา
ผศ.ดร.ปฐมพงษ์ เกิดเมื่อ พ.ศ. 2510 ในครอบครัวที่มีพ่อแม่เป็นชาวนาและหมอลำพื้นบ้านในเวลาเดียวกัน บิดาเป็นชาวอำเภอวารินชำราบ จังหวัดอุบลราชธานี มารดาเป็นชาวจังหวัดศรีสะเกษ บวชเรียนแล้วสอบได้เปรียญ 9 ขณะเป็นสามเณร ได้รับพระมหากรุณาธิคุณโปรดเกล้าฯ เป็น นาคหลวง รูปแรกของ วัดบวรนิเวศวิหาร, สำเร็จการศึกษาศาสนศาสตรบัณฑิต (สาขาภาษาและวรรรณคดีอังกฤษ) เกียรตินิยม ได้ที่ 1 ในคณะมนุษยศาสตร์ จากมหามกุฏราชวิทยาลัย หลังจากขอพระราชทานพระบรมราชานุญาตลาสิกขา  สมเด็จพระญาณสังวร สมเด็จพระสังฆราช สกลมหาสังฆปริณายกได้ประทานทุนส่วนพระองค์จาก มูลนิธิน้อย คชวัตรให้ศึกษาต่อจนสำเร็จอักษรศาสตรมหาบัณฑิต สาขาสันสกฤต-บาลี จาก คณะอักษรศาสตร์ จุฬาลงกรณ์มหาวิทยาลัย   ระหว่างศึกษา ได้ทุนคะแนนเยี่ยมภาษาสันสกฤตในนามนิสิตจุฬาฯ จาก มูลนิธิคีตาศรมประเทศไทย
หลังจากนั้น เจ้าประคุณสมเด็จฯ ได้ทรงสนับสนุนทุนให้ไปศึกษาต่อในประเทศอังกฤษ จนสำเร็จปริญญาโททาง วรรณคดี สันสกฤต ของ พระพุทธศาสนา มหายาน และของศาสนาพราหมณ์-ฮินดู จากวิทยาลัยบูรพคดีศึกษาและอาฟริกาศึกษา มหาวิทยาลัยลอนดอน และปริญญาเอกจากคณะบูรพคดีศึกษา สถาบันตะวันออก มหาวิทยาลัยออกซฟอร์ด โดยสังกัดวิทยาลัยเซนต์แอนส์ ระหว่างศึกษาในออกซฟอร์ด มี ศ.ดร.ริชาร์ด ฟรานซิส กอมบริช ผู้ก่อตั้งศูนย์พุทธศาสน์ศึกษาในออกซฟอร์ด และ ดร.เจมส์ เบนสัน ผู้ชำนาญอัษฏาธยายี ของออกซฟอร์ดเป็นที่ปรึกษาวิทยานิพนธ์ วิชาที่ศึกษาในออกซฟอร์ดคือวรรณคดีพระเวท, อัษฏาธยายี ของ ปาณินิ, ภาษาอเวสตะ, ภาษาเปอร์เซียโบราณ และ นิรุกติศาสตร์เปรียบเทียบ ระหว่างศึกษา   ได้ทุนโบเดนประจำสถาบันตะวันออกของมหาวิทยาลัยออกซฟอร์ดและทุนอื่นๆ ในออกซฟอร์ด เพื่อไปทำวิจัยเพิ่มเติมที่ภาควิชาสันสกฤตและอินเดียศึกษา มหาวิทยาลัยฮาร์วาร์ดในสหรัฐอเมริกา และมหาวิทยาลัยปารีสในฝรั่งเศส